Şaristanê Rennesî yê Fransa de Turnuvaya Sporî ya Ciwanan a Şoreş Amedî qedîyaye ke serkêşîya Meclîsê Şarî yê Amara de ameyêne kerdene. Herêma Bretonya ra xeylêk ciwanî tewrê turnuva bîyî.
Turnuva seba vîrameyîşê şehîdanê Zapî bi dewqayêkê rêzgirewtişî dest pêkerd. Turnuva de taximê enternasyonalîstî zî tede 22 taximan ca girewt.
Eşkerayîya turnuva de wina ame vatene: ''Turnuva têkilîyanê ma yê komelkî û rêxistinîye aver bena, keda kolektîfe ya ciwanan eşkera kena.''
Turnuva de seba ke PKK lîsteya terorî ra bêro vetene standê îmzayan zî ronîya.
Turnuva de Real Kurdî bi taxima hîrêyîme, FC Kaza bîye taxima diyîne û Amed Sporî zî kupaya yewine girewte. Turnuva de madalyayî dîyayî taximanê domanan.
